kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk kk kk kk kk kk kk kk sv kk kk kk ru ky mn kk kk es kk de kk uk kk fr kk hu uk kk kk kk kk kk kk ca kk fr kk fr ky kk fr kk fr kk fr kk kk ca kk en kk sv kk fr kk fr kk kk kk kk kk kk kk ru tt kk kk es kk kk
Жапониялық қонақтар қазақтың ұлттық тағамдарына қызықты
АЛАШ ОРДА – 100 ЖЫЛ!
Ұлт болмысы – әдеби бәйге!
Жапониялық қонақтар қазақтың ұлттық тағамдарына қызықты
Қазанның 21-24 күндері аралығында жер жаннаты Жетісуда қазақтың ұлы ақыны, жырау, жыршы Сүйінбай Аронұлының туғанына 200 жыл толуына орай дүбірлі той өткені дүйім жұртқа мәлім. Талдықорған қаласында ақын рухын асқақтатқан халықаралық айтыс, Алматыдағы Жамбыл атындағы филормонияда Сүйінбай мұрасын зерттеуге арналған ғылыми конференция, Ұзынағашта жыршы-термешілердің республикалық байқауы өтті. Қазанның 24 күні жыраудың туған ауылы Қарақыстақтағы арнайы аллеяда ақын ескерткішінің ашылу салтанаты болды. Сүйінбай Аронұлының 200 жылдық тойына Қырғыз Республикасы, Германия, Жапония, Түркия мемлекеттерінен қонақтар қатысып, қазақ деген ұлы елдің дәстүр-салтын тамашалап, ән-жырына сусындау мүмкіндігіне ие болды. Біздің журналисіміз де жапониялық қонақтармен бірге Жетісудағы дүбірлі тойға қатысқан еді. Материалға назар аударыңыздар:
Токио шет тілдер университетінің студенттері үшін бұндай ұлан-асыр той бұған дейін ешбір елде көрмеген ауқымды шара екен. «Осындай бүкіл ел болып, халық болып қатысқан дүркіреген тойды ешқашан көрген емеспін. Бәрінен де қазақтың ұлттық тағамдарын айтсаңшы? Ақкөңіл қазақ елінің қонақжайлық пейіліне риза болдым. Мәрттік, жомарттық қазақ ұлтының басты ерекшелігі және артықшылығы деп түсіндім. Қазақтың қонақжайлығына, жан-дүниесінің тереңдігіне ризамыз» дейді, Токио шет тілдер университетінің 3 курс студенті Суто Юичироу.
Қарақыстақ ауылында өткізілген астан кейін бәйге, жорғаны тамашалау үшін Көкбастау ипподромына барған едік. Жота үстіне қаз-қатар тізілген киіз үйлер шет елдік қонақтарды бар сән-салтанатымен қарсы алды. Жапониялық қонақтар Іле ауданы тіккен киіз үйден де дәм татты. Іле өңірінің өнерпаздары әуелете салған қазақтың ән-жыры жапон жастарын тәнті етті. Іле ауданы әкімінің орынбасары Дәурен Жүнісов шет елдік қонақтарға Жетісу жайында мағлұмат беріп, Іле өңірінің тыныс-тіршілігі жайында әңгімеледі.
Ұлттық тағамдардың небір түрі самсап тұрған ақ дастархан бес жұлдызды қонақүй мейрамханалырының да ас мәзірін қамтыпты. Құрт, ірімшіктің он шақты түрінен дәм татқан шет елдіктер қазақ тағамдарын суретке түсіріп жатты. Бас ас қуырдақ пен палауға қызыққаны сонша артынан киіз үй сыртындағы шатырға барып, аспаз ағаймен тілдесуге ниет білдірді.
Қуырдақты тойға арнап дайындаған республикаға танымал аспаз Мұхит Тыныбай екен. Барлығы 56 түрлі тағамды бабымен әзірлейтін ағамыз салаттардың 17 түрін жасай алады. «Шет елдік мекемелерден үнемі шақырту аламын, қандай жиын болса да маған қазақ тағамдарын әзірлеу жөніндегі тапсырыстар түсіп жатады. Ата-бабаларымыздан жеткен тағам түрлерін таныстыру мақсатында дүниежүзінің 21 мемлекетін аралап шықтым» деген Мұхит Тыныбай қандай асты болса да асықпай, бабымен пісіру керектігін айтты. Аспазшының қуырдағына қызыққан шет елдіктер Мұхит ағаны қазанымен қоса суретке түсіріп жатты. Осылайша киіз үй мен қазақтың шынайы өмірін көрген шет елдіктер ұлтымыздың ұлағатын ұққандай еді. Иә, дастархан басында алыс-жақынның басын қосқан қазақ елі құт-беркесінен арылмасын!
Осы жылы дүниеден өткен танымал…
Әлкей Марғұлан жас күнінде өз-өзіне…
АЛАШ АРЫСТАРЫ АЙТҚАН АСЫЛ СӨЗ
2016 жылға арналған жұлдыз-жорамал
Пікір қалдыру үшін жауабын жазыңыз:
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент Нұрсұлтан Назарбаев сот ауыл
ҚАЗАҚСТАННЫҢ ҚАЙ ҚАЛАЛАРЫНДА ТҰРҒЫН ҮЙ БАҒАСЫ АРЗАНДАП ЖАТЫР?
ЕЛБАСЫ МЕМЛЕКЕТТІК ТУДЫ КӨТЕРУ САЛТАНАТТЫ РӘСІМІНЕ ҚАТЫСТЫ
ҚАЗАҚСТАН ЭКСПОРТ КӨЛЕМІН ҚАЛАЙ АРТТЫРДЫ?
Кремльде Путин мен Си Цзиньпиннің кездесуі басталды
Ақ үй Трамп пен Путин кездескенде қандай тақырыптарды талқылайтынын хабарлады
Ақ үйдегі жұмысшы әйелдердің жалақысы ерлермен салыстырғанда 21 мың долларға кем
Алматыда барахолкадан шыққан өрт ауыздықталды (ВИДЕО)
Ливанда сириялық босқындар тұратын лагерь өртеніп кетті (ВИДЕО)
Қырғызстанда тұрғындар 19 жастағы қызды құлдыққа сатылып жатқан жерінен құтқарып қалды
Басын 180 градусқа дейін бұра алатын 15 жастағы жігітке жұрт таңғалуда (ВИДЕО)
Желіде Шығыс Қазақстан - Алтайдың ерекше табиғаты жайында видео жарияланды (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com